**Az előterjesztést megtárgyalta:**

* Szociális és Családügyi Bizottság
* Pénzügyi, Gazdasági és Jogi Bizottság

*A határozati javaslatot törvényességi*

 *szempontból megvizsgáltam:*

 */: Dr. Gaál Róbert :/*

 *jegyző*

**ELŐTERJESZTÉS**

**Szombathely Megyei Jogú Város Közgyűlésének 2014. május 29-i ülésére**

**Javaslat a Szombathelyi Kistérség Többcélú Társulás társulási megállapodásának módosítására**

A Magyarország helyi önkormányzatairól szóló 2011. évi CLXXXIX. törvény (a továbbiakban Mötv.) 146. § (1) bekezdése alapján a Mötv. hatályba lépése előtt kötött önkormányzati társulási megállapodásokat a képviselő testületeknek a törvény hatályba lépését követő hat hónapon belül felül kellett vizsgálniuk, és a Mötv. rendelkezéseinek megfelelően módosítaniuk kellett. Előzőeknek megfelelően 2013. június 30. napjáig módosításra került a Szombathelyi Kistérség Többcélú Társulása társulási megállapodása. Szombathely Megyei Jogú Város Közgyűlése a társulási megállapodás módosítását a 282/2013.(V.30.) Kgy. Számú határozatával fogadta el.

A társulási megállapodást 2014. augusztus 1. napi hatállyal az alábbi okok miatt módosítani szükséges:

1. A társulási megállapodás II.1. pontja a Társulás céljaként fogalmazza meg egyes önkormányzati intézmények közös fenntartását. Tekintettel arra, hogy a Társulás a Társulás keretében ellátandó feladatokat Szombathely Megyei Jogú Város Önkormányzata által fenntartott intézmények útján biztosítja, céljai közöl törölni szükséges az önkormányzati intézmények közös fenntartását.
2. A társulási megállapodás III. fejezet 3.3. pontja értelmében a megállapodásokban felsorolt alapszolgáltatásokért  megállapított személyi térítési díj méltányosságból történő elengedéséről vagy csökkentéséről az ellátott lakcíme szerint illetékes települési önkormányzat dönt és a döntésről az intézményvezetőt haladéktalanul írásban értesíti. A Szociális igazgatásról és a szociális ellátásról szóló 1993. évi III. törvény 92.§ (1) bekezdés értelmében azonban a személyes gondoskodást nyújtó ellátásokról, azok igénybevételéről, valamint a fizetendő térítési díjakróla fenntartó önkormányzat rendeletet alkot. A (2) bekezdés szerint a rendeletben kell szabályozni a személyes térítési díj csökkentésének és elengedésének esteit valamint módját.

Szombathely Megyei Jogú Város személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) rendelete 3.§ (1)-(2) bekezdése értelmében a személyi térítési díjat a személyes gondoskodást nyújtó intézmény vezetője állapítja meg. A polgármester állapítja meg a személyi térítési díj összegét, ha a kötelezett a személyi térítési díj összegét tartalmazó megállapodás vagy értesítés kézhezvételétől számított nyolc napon belül az intézményvezető döntésének jogszerűségét vitatja vagy a személyi térítési díj összegét tartalmazó megállapodás vagy értesítés kézhezvételétől számított nyolc napon belül méltányosságból annak csökkentését, illetve elengedését kéri körülményeire való hivatkozással.

A társulási megállapodás vonatkozó szakaszát tehát a törvény, valamint Szombathely Megyei Jogú Város rendeletének megfelelően módosítani szükséges oly módon, hogy a méltányosságból történő csökkentés illetve elengedés gyakorlására a fenntartó önkormányzat, azaz Szombathely Megyei Jogú Város Önkormányzata jogosult.

1. A társulási megállapodás III. fejezet 3.3 pontja értelmében az intézményi térítési díj, valamint a ténylegesen fizetendő térítési díj különbözetét az ellátott lakcíme szerint illetékes települési önkormányzat a feladatot ellátó intézmény részére az éves elszámolás során, legkésőbb a tárgyévet követő év április 30. napjáig megtéríti. Ennek következtében indokolt, hogy az ellátott lakcíme szerint illetékes települési önkormányzatok a társulási megállapodás 2.1. és 2.2. pontjában felsorolt alapszolgáltatásokról az intézménytől szakmai és pénzügyi beszámoló útján tájékoztatást kapjanak.
2. A társulási megállapodás V. fejezet 5. pontja tartalmazza a határozathozatalra vonatkozó szabályokat. Tekintettel arra, hogy a Szombathelyi Kistérség Többcélú Társulás tagjainak száma 2014. január 1. napjával 40-ről 34-re csökkent, szükséges a határozathozatal arányait módosítani.
3. A társulási megállapodásban pontosításra kerül az egyes társulás keretében ellátandó feladatokat igénybe vevő települések köre, valamint a társulási megállapodás 1. számú mellékletében a települések lakosság száma a 2013. január 1-ei állapotnak megfelelően került módosításra.

A társulási megállapodás tervezete a Szombathelyi Kistérség Többcélú Társulásban részt vevő települések polgármestereivel előzetesen egyeztetésre került.

A módosításokkal egybeszerkesztett társulási megállapodás az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2014. május „ ”**

 **/: Dr. Puskás Tivadar :/**

HATÁROZATI JAVASLAT

**.…/2014. (V.29.) Kgy. számú határozat**

1. A Közgyűlés a „Szombathelyi Kistérség Többcélú Társulása társulási megállapodásának módosítására” vonatkozó előterjesztést megtárgyalta és a Szombathelyi Kistérség Többcélú Társulása módosításokkal egybeszerkesztett társulási megállapodását az előterjesztés melléklete szerinti tartalommal jóváhagyja.
2. A Közgyűlés felhatalmazza a polgármestert az 1. pont szerinti megállapodás aláírására.

**Felelős:** Dr. Puskás Tivadar polgármester

 Marton Zsolt alpolgármester

 Dr. Gaál Róbert jegyző

 /a végrehajtás előkészítéséért:

 Stéger Gábor, a Közgazdasági és Adó Osztály vezetője

Dr. Bencsics Enikő, az Egészségügyi és Közszolgálati Osztály vezetője/

**Határidő:** azonnal /az 1. pont vonatkozásában/

 2014. július 31./ a 2. pont vonatkozásában/